
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 145 
                                                                 din 24 iunie 2021
privind modificarea Actului constitutiv și a Statutului Asociației de Dezvoltare

                                         Intercomunitară „ECOLECT MUREȘ”

Consiliul Local al Municipiului Sighișoara, întrunit în ședință ordinară,
Luând act de proiectul de hotărâre, înregistrat cu nr. 17.527/23.06.2021 şi la Consiliul Local Sighișoara cu nr. 17.627/23.06.2021, de referatul de aprobare, înregistrat cu nr. 17.528/23.06.2021, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu prevederile art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere Hotărârea Consiliului Local Sighişoara nr. 95/21.05.2008 privind participarea Municipiului Sighişoara, în calitate de membru fondator la constituirea Asociaţiei de Dezvoltare Intercomunitară „ECOLECT” Mureș;

Ținând cont de Hotărârea Consiliului Local Sighișoara nr. 10/28.01.2021, prin care a fost desemnat domnul Burghelea Bogdan - Ioan, Viceprimar al Municipiului Sighișoara, ca reprezentant al Municipiului Sighișoara în Adunarea Generală a „A.D.I. ECOLECT”;

Având în vedere adresa Asociației de Dezvoltare Intercomunitară „ECOLECT MUREȘ” cu nr. 1.118/07.04.2021, înregistrată la Municipiul Sighișoara cu nr. 10.482/08.04.2021, prin care se solicită supunerea spre aprobarea Consiliului Local Sighișoara a modificărilor care se impun asupra Actului Constitutiv și a Statutului Asociației de Dezvoltare Intercomunitară „ECOLECT MUREȘ”, ca urmare a modificărilor legislative;

Având în vedere solicitarea Asociației de Dezvoltare Intercomunitară „ECOLECT MUREȘ” cu nr. 1.959/18.06.2021, înregistrată la Municipiul Sighișoara cu nr. 17.326/18.06.2021, privind modificarea Actului constitutiv și a Statutului Asociației de Dezvoltare Intercomunitară „ECOLECT MUREȘ”;

Având în vedere prevederile art. 17 alin. (2) lit. ”h”, ale art. 20 alin. (3) şi ale art. 37 alin. (1) din Statutul Asociaţiei de Dezvoltare Intercomunitară „ECOLECT MUREȘ”, precum și cele ale Ordonanței Guvernului nr. 26/2000 cu privire la asociații și fundații, cu modificările și completările ulterioare;

Având în vedere prevederile Hotărârii Guvernului nr. 855/2008 pentru aprobarea actului constitutiv-cadru şi a statutului-cadru ale asociaţiilor de dezvoltare intercomunitară cu obiect de activitate serviciile de utilităţi publice, cu modificările și completările ulterioare;

Având în vedere prevederile art. 8 alin. (3) lit. ”c” și ale art. 10 din Legea nr. 51/2006, Legea privind serviciile publice comunitare de utilități publice, republicată, cu modificările și completările ulterioare;
Având în vedere Raportul de specialitate al Serviciului Monitorizare Servicii de Utilități Publice, Guvernanță Corporativă și Transport Public Local, înregistrat cu nr. 17.529/23.06.2021, prin care se propune aprobarea modificării Actului constitutiv și a Statutului Asociației de Dezvoltare   Intercomunitară „ECOLECT MUREȘ”;
Având în vedere avizele favorabile ale comisiilor de buget și juridică;
În temeiul prevederilor art. 129 alin. (1), alin. (2) lit. ”d”, alin. (7) lit. ”n” și alin. (14), art. 139 alin. (1) și a art. 196 alin. (1) lit. ”a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

                                                   H O T Ă R Ă Ș T E:
Art. 1. Se aprobă modificarea Actului Constitutiv și a Statutului Asociației de Dezvoltare Intercomunitară „ECOLECT MUREŞ”, conform anexelor nr. 1 și nr. 2, care fac parte integrantă din prezenta hotărâre.
Art. 2. Conținutul actualizat al Actului Constitutiv și al Statutului Asociației de Dezvoltare Intercomunitară „ECOLECT MUREŞ”, incluzând și modificările aduse potrivit articolului precedent, se regăsesc în anexele nr. 3 și nr. 4, care fac parte integrantă din prezenta hotărâre.
Art. 3. Se mandatează domnul Burghelea Bogdan - Ioan, Viceprimar al Municipiului Sighișoara, în calitate de reprezentant al Municipiului Sighișoara în Adunarea Generală a Asociației de Dezvoltare Intercomunitară „ECOLECT MUREŞ”, să voteze în Adunarea Generală a Asociației de Dezvoltare Intercomunitară „ECOLECT MUREŞ”, modificarea Actului Constitutiv și a Statutului Asociației de Dezvoltare Intercomunitară „ECOLECT MUREŞ”, aprobată conform art. 1 din prezenta hotărâre și să semneze actele adiționale de modificare a Actului Constitutiv și a Statutului Asociației. 
Art. 4. Prin grija Secretarului General al Municipiului Sighişoara – Anca Bizo, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş, Asociaţiei de Dezvoltare Intercomunitară „ECOLECT MUREŞ” şi se va aduce la cunoştinţă publică, prin publicarea pe pagina de internet la adresa www.primariasighisoara.ro.


PREŞEDINTE DE ŞEDINŢĂ,

  

        Buzogany Erzsebet         
                                               Contrasemnează pentru legalitate
                                      SECRETARUL GENERAL al municipiului,

                                                    Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  2 ex. Serviciul Monitorizare Servicii de Utilități Publice, Guvernanță Coorporativă și Transport Public Local;

  2 ex. Asociaţia de Dezvoltare Intercomunitară „ECOLECT MUREŞ”.
10 ex.  

B.A. 
